Sådan skal skandalen undersøges

Et flertal på Christiansborg har besluttet at gennemføre en advokatundersøgelse af Skat i forbindelse med sagen om svindel med udbytteskat.

Læs mere om, hvordan en advokatundersøgelse fungerer her:

* Formålet med en advokatundersøgelse er som ved en undersøgelseskommission at undersøge og foretage en vurdering af, om der i en konkret sag er grundlag for at indlede retlige skridt.

* Der er ikke i lovgivningen nærmere regler om advokatundersøgelser i modsætning til en undersøgelseskommission. Advokatundersøgelser er dog kendetegnet ved, at de som udgangspunkt er skriftlige i modsætning til en undersøgelseskommission, hvor der også er afhøringer.

* Undersøgelsen foretages af en uvildig advokat. Undersøgelsen er ofte hurtigere færdig end en undersøgelseskommission, men indeholder ikke vidneansvar.

Kilder: Lov om undersøgelseskommissioner og Danske Advokaters vejledning til advokatundersøgelser.

/ritzau/